I 1883 var han sammen med Tsuda Sen den første japanske kristne missionær til Korea. Dette var et årti før den formelle japanske koloniale ekspansion og syntes at være motiveret af en kristen transnational kosmopolitisme. Han betragtede de japanske kristnes mission i udlandet som en forlængelse af den "vestlige" kristne missionsvirksomhed i Japan; for ham var missionen en "forpligtelse". I 1894 grundlagde han sammen med andre kristne Greater Japan Overseas Education Society, en strengt kristen organisation. De etablerede japanske sprogskoler i Korea. Skønt deres formål var at undervise kristne, "kan man ikke benægte at oprettelsen af disse skoler var hjørnesten i den japanske indflydelse i Korea". Senere gik aktiviteterne ud over den kristne mission, og han greb aktivt ind i asiatisk politik mod politisk undertrykkelse i Asien. Han støttede Emilio Aquinaldos filippinske krig mod USA
og den mongolske uafhængighedsbevægelse; i 1918 kritiserede han det japanske folk for deres forsømmelse af Japans ansvar for at forbedre asiatiske samfund.